EkBass/fiwiki-20250220-pages-articles huggingface dataset:
Seppo Seppälä

Seppo Seppälä (s. 1957 Tampere) on suomalainen laulaja ja lauluntekijä. Hänet tunnetaan lähinnä Tinneri-yhtyeen laulajana, perustajana ja laulunkirjoittajana. Tinneri oli Hilse-levymerkille kappaleita tehnyt punkyhtye. Se perustettiin Tampereella vuonna 1977. Yhtyeen tunnetuin kappale lienee Hilselp-kokoelmalta löytyvä ”Mustavalkoinen Maailma”. Yhtye oli mukana Johannan Numerot-alamerkin 3 vuotta myöhemmin -kokoelmalla. Tinnerin hajottua 1980-luvun alussa Seppälä vaikutti laulajana ainakin yhtyeissä BBBB, Elävät Kuvat, Soviet Onion ja The Getaways, joista Soviet Onionin keikkoja nähtiin usein Pirkanmaan ulkopuolellakin. 1990-luvulla kuvioihin tuli Rubberbones, joka soitti pitkään house-bändinä Tampereen Rautatienkadulla sijainneessa Mexas-rockluolassa. Seppälä on myös levyttänyt Raivopäät Feat. Friends -kokoonpanossa Punkrock Jukebox -kokoelmille vanhoja punk-klassikkoja. Vuonna 2010 Tinnerin entinen basisti ja kosketinsoittaja Lauri Kannas alkoi koota Tinneria comeback-keikoille. Niitä on nähty vuosittain muutamia. Seppälä jatkaa yhtyeen pääasiallisena laulajana ja biisintekijänä. Tinnerin debyyttisingle Kotikaupungin katupöly ilmestyi tammikuussa 2013. Luokka:Suomalaiset laulajat Luokka:Vuonna 1957 syntyneet Luokka:Elävät henkilöt
Earl Wilbur Sutherland Jr.

Earl Wilbur Sutherland Jr. (1915-1974) oli yhdysvaltalainen farmakologi ja biokemisti, joka sai vuonna 1971 Nobelin lääketieteen palkinnon hormonien toimintaan liittyvästä tutkimuksesta. Sutherland eristi ensimmäisenä syklistä adenosiinimonofosfaattia (cAMP) ja osoitti sen osuuden monissa eläinten aineenvaihduntaan liittyvissä prosesseissa. == Lähteet == Luokka:Yhdysvaltalaiset biokemistit Luokka:Yhdysvaltalaiset farmakologit Luokka:Nobelin fysiologian tai lääketieteen palkinnon saajat Luokka:Vuonna 1915 syntyneet Luokka:Vuonna 1974 kuolleet
Dogville

Dogville on Lars von Trierin ohjaama ja käsikirjoittama elokuva vuodelta 2003. Elokuva on ensimmäinen suunnitellusta trilogiasta USA: Land of Opportunities. Toinen elokuva Manderlay valmistui vuonna 2005. Myös kolmannesta elokuvasta nimeltä Wasington on suunnitelmia. Dogvilleä on luonnehdittu Trierin vahvimpiin kuuluvaksi ja hänen omaperäisten elokuviensa joukossa poikkeuksellisen erikoiseksi. Elokuva on kuvattu kokonaisuudessaan studiossa Ruotsissa. Lavastus on minimalistinen: katuja ja taloja markkeeravat valkoiset viivat lattiassa, muuna lavastuksena on muutamia tavanomaisia kodin esineitä. Suomalaiskriitikot äänestivät vuonna 2010 Dogvillen 2000-vuosikymmenen kolmanneksi parhaaksi elokuvaksi. Vuonna 2016 se äänestettiin BBC:n kyselyssä tämän vuosisadan sadan parhaan elokuvan joukkoon. Vastaajina oli 177 elokuva- asiantuntijaa eri puolilta maailmaa. == Juoni == Pieneen Dogvillen kaupunkiin saapuu gangstereita pakeneva Grace (Nicole Kidman), jonka suojelijaksi kirjailija Tom (Paul Bettany) suostuttelee kaupunkilaiset. Trier luo kaupunkilaisista kyynisen ryhmäkuvan.Virtanen, Leena: Hyvien ihmisten kaupunki. Helsingin Sanomat 15.8.2012, s. D 9. == Näyttelijät == == Lähteet == == Kirjallisuus == *Kuuskoski, Martti-Tapio: ”Cave canem – spirituaalinen automaatti ja psykologiset automatismit Trierin Dogvillessa”, Filmihullu 1/2004. == Aiheesta muualla == * Luokka:Lars von Trierin ohjaamat elokuvat Luokka:Tanskalaiset draamaelokuvat Luokka:Kokeelliset elokuvat Luokka:Vuoden 2003 elokuvat
Rodney Robert Porter

Rodney Robert Porter (8. lokakuuta 1917 – 6. syyskuuta 1985https://www.cell.com/trends/biochemical- sciences/pdf/0968-0004(85)90202-6.pdf) oli brittiläinen biokemisti, joka sai vuonna 1972 Nobelin lääketieteen palkinnon yhdessä Gerald Edelmanin kanssa vasta-aineisiin toimintaan liittyvästä tutkimuksesta. == Lähteet == Luokka:Brittiläiset biokemistit Luokka:Nobelin fysiologian tai lääketieteen palkinnon saajat Luokka:Liikenneonnettomuudessa kuolleet Luokka:Vuonna 1917 syntyneet Luokka:Vuonna 1985 kuolleet
Staphylococcus hyicus

Staphylococcus hyicus on stafylokokkeihin kuuluva grampositiivinen bakteeri, joka aiheuttaa porsasrupea alle kolmen kuukauden ikäisille porsaille. Staphylococcus hyicus kasvaa veriagarilla kermanvalkoisina nonhemolyyttisinä pesäkkeinä. Pesäkkeiden koko on tyypillisesti noin 1 mm, ja pesäkkeet ovat pyöreitä, sileitä, hieman kuperia ja mattapintaisia. Useimmat kannat ovat koagulaasipositiivisia. == Porsasrupi == Porsasrupi on alle kolmen kuukauden ikäisillä porsailla esiintyvä ihotauti, joka voi johtaa kuolemaan. Tyypillisesti iholla nähdään tummia rasvaisen eritteen peittämiä alueita sekä voimakasta hilseilyä. Akuuttia muotoa taudista esiintyy tyypillisesti imeväisikäisillä porsailla. Vieroitusikäisillä taudin krooninen muoto on tavallisempi. == Aiheesta muualla == *Laji.fi: Staphylococcus hyicus *UniProt, Taxonomy: Staphylococcus hyicus *Kyoto Encyclopedia of Genes and Genomes (KEGG): Staphylococcus hyicus Luokka:Eläinten bakteeritaudit Luokka:Sikojen sairaudet
Jaksaa heilua

Jaksaa heilua on lastenmusiikkiyhtye Fröbelin Palikoiden viimeisin DVD, vuodelta 2012. Se sisältää lauluja albumilta Hui hai (2009) sekä muutamia uusia. Se julkaistiin 21. syyskuuta 2012. == Kappaleet == #Vanha vieteriukko #Peikkolan aamujumppa #Vauvahai #Sekametelisoppa #I-Buu-i-Tai #Hiekkakakut #Yläpeti, alapeti #Kivi, sakset, paperi #Vastusta #Onpas heviä #Tiheässä pimeässä #Naapurin sika #Kolme rastasta # Rokkia Fröba #Suutari, räätäli #Varma nakki #Bama-lama-luuta #Laatikkoukko #Sattuu #Vedetään alusta #Pyykki- laulu #Ilotulitus #Tänk juu #Unta näät ;Extravideo * Palikat Live * Näin tehtiin jaksaa heilua == Kokoonpano == * Mats Lillrank – laulu, sähkö- ja akustinen kitara * Timo Nuutinen – basso, laulu, taustalaulu ja huuliharppu * Hannu Mäkelä – rummut, perkussiot ja taustalaulu * Ari Bergström – koskettimet ja taustalaulu ==Lähteet== Luokka:Fröbelin Palikoiden DVD:t
Albert Claude

Albert Claude (24. elokuuta 1899 Longlier, Belgia – 22. toukokuuta 1983 Bryssel, Belgia) oli belgialainen biologi, joka sai vuonna 1974 Nobelin lääketieteen palkinnon yhdessä kanssa Christian de Duven ja George Emil Paladen kanssa solujen rakenteeseen ja toimintaan liittyvästä tutkimuksesta. == Lähteet == Luokka:Belgialaiset biologit Luokka:Nobelin fysiologian tai lääketieteen palkinnon saajat Luokka:Vuonna 1899 syntyneet Luokka:Vuonna 1983 kuolleet
Pjotr Silajev

Pjotr Silajev, taiteilijanimi DJ Stalingrad (s. 1985), on Suomesta turvapaikan saanut venäläinen kirjailija. Häneltä on Suomessa julkaistu kirja Eksodus, joka herätti paljon huomiota ilmestyessään Venäjällä. Kirja Eksodus kertoo venäläisistä alakulttuurin piirissä elävistä nuorista. Kirja ilmestyi aluksi omakustanteena kunnes pietarilainen kustantamo Azbuka-Attikus julkaisi sen, ja se on sen jälkeen ollut kirjallisuuspalkintoehdokkaana. Kirjan suomentanut nimimerkki Veli Itäläinen on Antti Rautiaisen pseudonyymi.Kiiltomato.net Silajev sai turvapaikan Suomesta huhtikuussa 2012. Silajev pidätettiin elokuussa 2012 Espanjassa, ilmeisesti Venäjän pyynnöstä.Mtv3.fiSuomesta turvapaikan saanut kirjailija Pjotr Silajev pidätettiin Espanjassa Espanja sai vapaasti harkita uudelleen turvapaikan tarvetta ja palauttaa Silajevin Venäjälle. Kansainväliset sopimukset kuitenkin estävät luovuttamasta jossakin EU-maassa turvapaikan saanutta maahan, jossa henkilö voisi joutua vainotuksi. Tammikuussa 2013 tuomioistuin päätti vapauttaa Silajevin ja antoi tämä palata vapaasti Suomeen. ==Lähteet== == Aiheesta muualla == * Luokka:Vuonna 1985 syntyneet Luokka:Elävät henkilöt Luokka:Venäläiset kirjailijat
Maailman valtameret

Maailman valtameret () on Stephen Hutchinsonin kirjoittama kirja maapallon meristä ja niiden eliöistä ja uhista. ==Aiheesta muualla== *Kirjaesittely Gummeruksen sivulla Luokka:Vuoden 2008 kirjat Luokka:Tietokirjat Luokka:Meritiede
Baanaatin bulgarialaiset

Baanaatin bulgarialaiset ovat historiallisella Baanaatin alueella nykyisessä Romaniassa asuvia bulgarialaisia. Vuoden 2002 väestönlaskennassa alueella asui 6 468 bulgarialaista. ==Historia== Baanaatin bulgarialaiset polveutuvat alueelle 1600– ja 1700–luvuilla muuttaneista bulgarialaisista. Kymmenettuhannet muuttajat perustivat muun muassa Vingan kaupungin ja useita kyliä sen ympärille. Bulgarialaisilla oli omat koulunsa ja muita toimintoja, joiden avulla heidän kulttuurinsa säilyi alueella. Vuoden 1878 jälkeen noin 7 000 heistä muutti kuitenkin takaisin Bulgariaan, jossa heidän jälkeläisensä asuvat nykyisin pääasiassa maan pohjoisosissa. Baanaatin bulgarialaiset ovat edelleen säilyttäneet oman murteensa, joka on muodoltaan monia muita murteita vanhempaa. ==Lähteet== Luokka:Romanian etniset ryhmät
Itsenäiset kreikkalaiset

Itsenäiset kreikkalaiset () (lyh. ΑΝΕΛ, ANEL) on kreikkalainen oikeistolainen ja kansallismielinen puolue. Se on perustettu vuonna 2012. Puolueen perustaja ja puheenjohtaja on Pános Kamménos. Itsenäiset kreikkalaiset on kansalliskonservatiivinen puolue ja tukee patriotismia ja kirkon roolia perhe- elämässä ja koulutuksessa. Puolue oli Kreikan parlamentissa vuosina 2012–2019 ja Euroopan parlamentissa vuosina 2014–2019. Se ei saanut paikkoja Euroopan parlamenttiin vuoden 2019 europarlamenttivaaleissa eikä osallistunut vuoden 2019 parlamenttivaaleihin. == Historia == Kamménos perusti puolueen vuonna 2012 erottuaan Uuden demokratian parlamenttiryhmästä. Puolue vastusti Kreikan velkakriisin kuumimman vaiheen aikana voimakkaasti Kreikan velkojien määrittelemiä maan pelastuspakettien ehtoja. Toukokuun 2012 parlamenttivaaleissa puolue sai 10,6 % äänistä ja 33 paikkaa parlamenttiin. Kesäkuun uusintavaaleissa puolueen kannatus laski 7,5 %:tiin ja se sai 20 paikkaa parlamenttiin. Vuoden 2015 vaaleissa puolue sai 13 paikkaa ja nousi Syrizan johtamaan hallitukseen. Kamménos toimi Tsíprasin I ja II hallituksessa puolustusministerinä. Itsenäisten kreikkalaisten ja Syrizan näkemykset muun muassa maahanmuutosta, kirkon roolista, Turkista ja homoavioliitoista olivat monin tavoin vastakkaisia, ja niiden liittoa on luonnehdittu ”epäpyhäksi allianssiksi”. Puolueita yhdisti hallituksessa lähinnä viha Kreikan velkaohjelmia kohtaan. Juutalaisjärjestöt syyttivät puoluejohtaja Kamménosta juutalaisvastaisuudesta, kun tämä väitti, että juutalaisia suositaan ja he maksavat muita kansalaisia vähemmän veroja. Kreikan politiikan asiantuntijan Romanós Geródimoksen mukaan puolue on harjoittanut ksenofobista ja homofobista politiikkaa. Itsenäiset kreikkalaiset erosi Tsíprasin II hallituksesta 13. tammikuuta 2019 Makedonian nimikiistassa tehdyn sopimuksen vuoksi. Puolueen kannatus romahti vuoden 2019 europarlamenttivaaleissa. Tämän jälkeen se päätti olla osallistumatta saman vuoden parlamenttivaaleihin. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2009 Parlamenttivaalit 2009 Pános Kamménos ei osallistunut 2012 Parlamenttivaalit 2012 I 10,60 Parlamenttivaalit 2012 II 7,51 2014 Europarlamenttivaalit 2014 3,46 osa ECR- ryhmää 2015 Parlamenttivaalit 2015 I 4,75 Parlamenttivaalit 2015 II 3,69 2019 Europarlamenttivaalit 2019 0,80 ei parlamentissa == Lähteet == == Aiheesta muualla == * Ανεξάρτητοι Έλληνες. Puolueen verkkosivut. Luokka:Konservatiiviset puolueet Luokka:Kreikan puolueet
Giosuè Cattarossi

Giosuè Cattarossi (23. huhtikuuta 1863 – 3. maaliskuuta 1944) oli italialainen roomalaiskatolinen piispa. Hänet vihittiin papiksi huhtikuussa 1888 ja nimitettiin Albengan hiippakunnan johtoon 11. huhtikuuta 1911. Piispaksi vihkiminen seurasi 30. toukokuuta.Catholic-Hierarchy.org: Bishop Giosuè Cattarossi Cattarossi nimitettiin 21. marraskuuta 1913 Belluno e Feltren piispaksi, jona hän toimi, kunnes kuoli 80-vuotiaana virassa. Hän oli mukana konsekroimassa Mario Zaninia piispaksi. == Lähteet == Luokka:Italialaiset piispat Luokka:Katoliset piispat Luokka:Vuonna 1863 syntyneet Luokka:Vuonna 1944 kuolleet
Nickel Ashmeade

Nickel Ashmeade (s. 7. huhtikuuta 1990) on jamaikalainen pikajuoksija. Ashmeade voitti alle 17-vuotiaiden Keski-Amerikan ja Karibian mestaruuden 100 metrillä ja sai hopeaa 200 metrillä 2006. Hän osallistui alle 18-vuotiaiden MM-kilpailuihin 2007, joissa hän voitti hopeaa 100 metrillä ja pronssia sekä 200 metrillä että ruotsalaisviestissä. Seuraavana vuonna hän voitti alle 20-vuotiaiden MM-kilpailuissa hopeaa sekä 200 metrillä että pikaviestissä ja oli lisäksi 4 × 400 metrin viestissä neljäs. Ashmeade voitti 2009 Keski- Amerikan ja Karibian mestaruuden 200 metrillä ajalla 20,54. Saman vuoden alle 20-vuotiaiden Pan-Amerikan mestaruuskilpailuissa hän sai 200 metrillä kultaa ja 4 × 100 metrin viestissä pronssia. Hän voitti 200 metrin Jamaikan mestaruuden 2011 ja sijoittui Daegun MM-kilpailujen 200 metrillä viidenneksi ajalla 20,29 s. Moskovan MM-kilpailuissa 2013 hän sijoittui 100 metrillä viidenneksi ajalla 9,98, 200 metrillä neljänneksi ajalla 20,05 ja juoksi kolmannen osuuden kultaa voittaneessa Jamaikan pikaviestijoukkueessa. Ashmeade voitti 100 metrin Jamaikan-mestaruuden 2014. Hän voitti IAAF World Relays -kilpailuissa 2014 kultaa 4 × 100 ja 4 × 200 metrin viesteissä. Saman vuoden Glasgow'n Kansainyhteisön kisoissa hän sai pronssia 100 metrillä ajalla 10,12 ja kultaa 4×100 metrin viestissä. Vuoden 2015 IAAF World Relays -kilpailuissa hän sai kultaa 4 × 200 metrin ja hopeaa 4 × 100 metrin viestissä. Hän voitti 200 metrin Jamaikan-mestaruuden 2015. Pekingin MM-kilpailuissa hän juoksi kolmannen osuuden Jamaikan kultajoukkueessa 4 × 100 metrin viestissä, sijoittui kahdeksanneksi 200 metrillä ja karsiutui 100 metrin välierissä. Ashmeade karsiutui Rio de Janeiron olympialaisissa 2016 100 ja 200 metrin välierissä sekä juoksi kolmannen osuuden kultaa voittaneessa Jamaikan 4 × 100 metrin viestijoukkueessa. World Relays -kilpailuissa 2017 hän sai pronssia 4 × 200 metrin viestissä. == Henkilökohtaiset ennätykset == *Ulkoradat **100 metriä – 9,90 s (2013) **200 metriä – 19,85 s (2012) *Sisäradat **60 metriä – 6,62 s (2014) ==Lähteet== * * Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1990 syntyneet Luokka:Elävät henkilöt
Fabrice Olinga

Fabrice Olinga Essono (s. 12. toukokuuta 1996 Douala, Kamerun) on kamerunilainen jalkapalloilija. Hän edustaa belgialaista Zulte Waregemiä ja on pelipaikaltaan hyökkääjä. == Seurajoukkueura == Olinga siirtyi Espanjaan Mallorcan junioriakatemiaan vuonna 2009 kamerunilaisjalkapallotähti Samuel Eto'on perustamasta jalkapallosäätiöstä Kamerunista.El RCD Mallorca ficha a dos cameruneses de la Fundación Samuel Eto´o Joinfutbol. Viitattu 22.8.2012. Oltuaan kaksi vuotta Mallorcalla Olinga siirtyi Málagan junioreihin. Hän teki ensiesiintymisensä seuran edustusjoukkueessa 18. elokuuta 2012 vierasottelussa Celta Vigoa vastaan. Ottelu päättyi Olingan tekemällä maalilla Málagan 0–1-vierasvoittoon ja näin hänestä tuli Espanjan pääsarjahistorian nuorin maalintekijä 16 vuoden ja 98 päivän iässä. Aiemmin ennätys oli hallussa Iker Muniainilla, jonka Olinga rikkoi 191 päivällä.Fabrice, el goleador más joven de la Liga Marca. Viitattu 22.8.2012. == Maajoukkueura == 2\. lokakuuta 2012 Olinga valittiin ensimmäistä kertaa edustamaan maataan 12. lokakuuta 2012 pelattavaan vuoden 2013 Afrikan-mestaruuskilpailujen karsintaotteluun, jossa Kamerun kohtasi Kap Verden. Hän teki samaisessa ottelussa ensiesiintymisensä maajoukkueessa ja myös ensimmäisen maalinsa. == Lähteet == == Aiheesta muualla == * Fabrice Olingan esittely Málagan kotisivustolla Luokka:Kamerunilaiset jalkapalloilijat Luokka:Vuonna 1996 syntyneet Luokka:Elävät henkilöt
Mikko Taipale

Mikko Taipale on lappeenrantalainen muusikko, joka on soittanut rumpuja muun muassa Yölinnussa. Musiikillisen uransa Taipale on aloittanut Lappeenranta Big Bandissa 1980-luvulla. Hän on opiskellut Oulunkylän pop-/jazz- konservatoriossa, ja nykyisin hän toimii mm. Lappeenrannan kaupunginteatterin yhtyeessä ja Esa Niiva ENB:n rumpalina. Taipale on töissä Lappeenrantalaisessa koulussa liikunnanopettajana. Luokka:Suomalaiset rumpalit Luokka:Syntymävuosi puuttuu Luokka:Elävät henkilöt
Jason Young (pikajuoksija)

Jason Young (s. 21. maaliskuuta 1991) on jamaikalainen pikajuoksija. Young osallistui vuoden 2011 universiadeihin, joissa hän voitti hopeaa 200 metrillä. 17. heinäkuuta 2012 hän juoksi Luzernissa ennätyksensä sekä 100 metrillä (10,06 s) että 200 metrillä (19,86 s). == Henkilökohtaiset ennätykset == *Ulkoradat **100 metriä – 10,06 s (2012) **200 metriä – 19,86 s (2012) ==Lähteet== * * Luokka:Jamaikalaiset pikajuoksijat Luokka:Vuonna 1991 syntyneet Luokka:Elävät henkilöt
Jason Young

Jason Young on seuraavien henkilöiden nimi: * Jason Young (s. 1972), kanadalais-saksalainen jääkiekkoilija * Jason Young (s. 1981), yhdysvaltalainen kiekonheittäjä * Jason Young (s. 1991), jamaikalainen pikajuoksija.
Mario Forsythe

Mario Forsythe (s. 30. lokakuuta 1985) on jamaikalainen pikajuoksija. Forsythe osallistui Daegun MM-kilpailuihin 2011, joissa hän selviytyi 200 metrillä välieriin. == Henkilökohtaiset ennätykset == *Ulkoradat **100 metriä – 9,95 s (2010) **200 metriä – 20,27 s (2013) *Sisäradat **60 metriä – 6,64 s (2010) ==Lähteet== * * Luokka:Jamaikalaiset pikajuoksijat Luokka:Vuonna 1985 syntyneet Luokka:Elävät henkilöt
Päivi Kosonen

Suoma Päiviö (Päivi) Kosonen (21. huhtikuuta 1913 Joensuu – 22. marraskuuta 1955 Helsinki) oli suomalainen valokuvaaja ja näyttelijä. Kosonen opiskeli valokuvausta 1930-luvun lopulla Saksassa kameranvalmistaja Leican järjestämällä kurssilla. Kesällä 1939 hän toimi Saksan aikaisen opettajansa Hans Wagnerin oppaana tämän Suomeen tekemän kuvausmatkan aikana. Wagnerin kuvia julkaistiin myöhemmin teoksessa Viimeinen kesä. Myöhemmin Kosonen työskenteli muun muassa Aarne Tenhovaaran studiolla Helsingissä, joka oli tuolloin Pohjoismaiden suurin valokuvaamo. Kosonen kuvasi paljon Suomen Filmiteollisuuden elokuvien mainoskuvia aina 1950-luvun puoliväliin saakka. ”Miss Kodak” -lempinimellä tunnettu Kosonen teki myös itse pieniä rooleja muutamassa elokuvassa. Viitattu 23.8.2012. == Filmografia == *Kultamitalivaimo (1947) *Neljästoista vieras (1948) *Tapahtui kaukana (1950) ==Lähteet== Luokka:Suomalaiset valokuvaajat Luokka:Suomalaiset näyttelijät Luokka:Vuonna 1913 syntyneet Luokka:Vuonna 1955 kuolleet
Aarne Tenhovaara

Aarne Johannes Tenhovaara (7. toukokuuta 1890 Halikko – 20. tammikuuta 1945 Helsinki) oli suomalainen valokuvaaja. Hänet tunnetaan myös nimellä A.J. Tenhovaara sekä signeerauksellaan AJT. Halikossa syntynyt Tenhovaara muutti Yhdysvaltoihin vuonna 1922.Ellis Island Foundation Hän vaikutti New Yorkissa kymmenen vuoden ajan pitäen kaupungissa omaa valokuvaamoa. Vuonna 1933 Tenhovaara palasi Suomeen ja perusti valokuvastudion Helsinkiin. Yhdysvalloissa ammentamansa opin ja uusinta mallia olevan välineistönsä avulla hän onnistui nopeasti tekemään valokuvaamostaan Helsingin merkittävimmän. 1940-luvulla Valokuvaamo Tenhovaarassa työskenteli useita Suomen huippukuvaajia, muun muassa Salme Simanainen ja Päivi Kosonen. Muutamassa vuodessa Tenhovaaran studiosta tuli jo Pohjoismaiden suurin. Siellä kävi kuvauttamassa itseään koko pääkaupungin seurapiiri, näyttelijöistä ja muista taiteilijoista teollisuusvaikuttajiin. Tenhovaara oli jo 1930-luvun lopulta lähtien hoitanut Suomen Filmiteollisuuden elokuvien still-kuvaukset. Niiden myötä hän sai itsekin pienen roolin kahdessa SF:n tuotannossa. Elokuvien lisäksi Tenhovaara tunnettiin myös tanssiesitysten valokuvaajana. Aarne Tenhovaara kuoli sydänkohtaukseen Helsingissä tammikuussa 1945. ==Lähteet== *Saves, Seppo: Muotokuvauksen mestari oli vaatimaton luonne. (Salme Simanaisen muistokirjoitus.) Helsingin Sanomat 5.3.2011, s. C 6. Artikkelin verkkoversio. * ===Viitteet=== == Aiheesta muualla == * Fifth Avenuen valokuvaaja Fredrikinkadulle. Suomen Kuvalehti 1.7.1933, nro 27, s. 25. (Kansalliskirjaston digitaaliset aineistot.) Luokka:Suomalaiset valokuvaajat Luokka:Amerikansuomalaiset henkilöt Luokka:Vuonna 1890 syntyneet Luokka:Vuonna 1945 kuolleet
Thames Ironworks and Shipbuilding Company

Thames Ironworks and Shipbuilding Company, Limited oli brittiläinen telakka ja metalliteollisuusyritys, jonka toimitilat sijaitsivat Bow Creekin suulla Thamesjoen varrella. Toimipisteen länsipuolella sijaitsi Leamouth Wharf eli Blackwall ja sen itäpuolella Canning Town. Yhtiön päätoimialana oli laivanrakennus, mutta se teki myös rakennustöitä, merimoottoreita, nostureita ja sähkötöitä sekä autoja. Yhtiön tunnetuimmat rakennustyöt olivat 1850 valmistettu Tamarjoen ylittänyt Royal Albert Bridge ja HMS Warrior maailman ensimmäinen täysin raudasta valmistettu sotalaiva, joka laskettiin vesille 1860. == Historia == Yhtiön toiminta alkoi 1837 nimellä Ditchburn and Mare Shipbuilding Companynä, jonka perustivat laivanrakentaja Thomas J. Ditchburn sekä insinööri ja laiva-arkkitehti Charles Mare. Telakka sijaitsi aluksi Deptfordissa ja tulipalon tuhottua sen yhtiö muutti Orchard Placeen East India Dock Basin ja Bow Creekin väliin vuonna 1838. Uudella alueella yhtiö otti haltuunsa William ja Benjamin Wallisin käyttämättömät toimitilat. Yhtiön toiminta kehittyi hyvin ja vain muutamassa vuodessa se otti haltuunsa kolme lähellä ollutta telakkaa kasvattaen alueensa lähes kuuteen hehtaariin. Ditchburn and Mare oli alueen ensimmäisiä rautarunkoisten alusten valmistajia. Aluksi valmistettiin 50–100 tonnin siipiratasaluksia ja sitten Kanaalin ylittäviä aluksia. Vuodesta 1840 alkaen valmistui yli 300 tonnin aluksia. Yhtiön alkuvuosien tilaajina olivat Iron Steamboat Company ja Blackwall Railway Company. Samoin yhtiö sai tilauksia Amiraliteetilta kuten priki HMS Recruit, joka oli ensimmäisiä rautarunkoisia sota-aluksia. Yhtiö valmisti myös P & O Companylle kaksi alusta. *
Sinimatara

Sinimatara (Sherardia arvensis) on yksivuotinen ruohokasvi, jota esiintyy Euroopassa. Suomessa se on harvinainen putkilokasvi. Se on ainoa ainoa laji suvussa Sherardia, jonka tuntomerkkejä matarakasvien heimossa ovat kuusiliuskainen verhiö ja pitkätorvinen suppilomanien teriö. Sinimatara on rentovartinen, tyvestä haarova ja karhean väkäskarvallinen. Kukan teriö on neliliuskainen, vaaleanvioletti. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Sinimatara – Sherardia arvensis Luokka:Matarakasvit
Karvaristimatara

Karvaristimatara (Cruciata laevipes) on monivuotinen laji ristimataroiden suvussa. Sitä esiintyy Euroopassa. Sen 20–40 senttimetriä korkea varsi pitkäkarvainen. Varren lehtikiehkuroissa on neljä soikealapaista lehteä. Niiden hangoista kasvavat lehtiä lyhyemmät viuhkot, joissa on viidestä kymmeneen teriöltään neliliuskaista ja kalpeankeltaista kukkaa. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. Luokka:Matarakasvit
Sarvimatara

Sarvimatara (Galium tricornutum) on yksivuotinen laji mataroiden suvussa. Sitä esiintyy Euroopassa. Sen varsi on rento ja hyvin karhea. Sarvimataran kukat ovat usein kolmittain lehtihangoista kasvavissa lyhyissä viuhkoissa. Sen hedelmäperät ovat koukkumaisen alastaipuneita, erona moniin muihin suvun lajeihin. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas: Sarvimatara (Galium tricornutum) * ITIS: Galium tricornutum * United States Department of Agriculture (USDA): Galium tricornutum * Flora of China: Galium tricornutum Luokka:Matarat
Puistomatara

Puistomatara (Galium pumilum) on monivuotinen laji mataroiden suvussa. Sitä esiintyy Euroopassa. Puistomataran tuppaina kasvavat varret ovat hentoja ja kaljuja. Kukinnot ovat harvakukkaisia viuhkoja, kukkien teriöt neliliuskaisia ja valkoisia. Kasvi muistuttaa muista lajeista erityisesti luhtamataraa (Galium uliginosum). == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas: Puistomatara (Galium pumilum) * Suomen Lajitietokeskus: Puistomatara – Galium pumilum Luokka:Matarat
HMS Pandora (1889)

HMS Pandora oli Britannian kuninkaallisen laivaston Pearl-luokan kolmannen luokan (panssarikansi)risteilijä. == Valmistus == Alus tilattiin Armstrong Whitworthin Elswickin telakalta, missä köli laskettiin 15. elokuuta 1888. Alus laskettiin vesille 27. elokuuta 1889 ja valmistui 24. maaliskuuta 1891.Gardiner, Robert 1860-1905 s. 82 == Palvelus == Alus nimettiin uudelleen HMS Katoombaksi ja se myytiin romutettavaksi 1906. ==Lähteet== * === Viitteet === Luokka:Pearl-luokan risteilijät Luokka:Armstrongin valmistamat alukset
HMS Pelorus (1889)

HMS Pelorus oli Britannian kuninkaallisen laivaston Pearl-luokan kolmannen luokan (panssarikansi)risteilijä. == Valmistus == Alus tilattiin Armstrong Whitworthin Elswickin telakalta, missä köli laskettiin 15. elokuuta 1888. Alus laskettiin vesille 25. marraskuuta 1889 ja valmistui 18. maaliskuuta 1891.Gardiner, Robert 1860-1905 s. 82 == Palvelus == Alus nimettiin uudelleen HMS Milduraksi ja se myytiin romutettavaksi 1906. ==Lähteet== * === Viitteet === Luokka:Pearl-luokan risteilijät Luokka:Armstrongin valmistamat alukset
HMS Persian (1890)

HMS Persian oli Britannian Kuninkaallisen laivaston Pearl-luokan kolmannen luokan (panssarikansi)risteilijä. == Valmistus == Alus tilattiin Armstrong Whitworthin Elswickin telakalta, missä köli laskettiin 16. elokuuta 1888. Alus laskettiin vesille 5. helmikuuta 1890 ja valmistui 31. maaliskuuta 1891.Gardiner, Robert 1860-1905 s. 82 == Palvelus == Alus nimettiin uudelleen HMS Wallarooksi ja edelleen HMS Wallingtoniksi. Alus myytiin romutettavaksi 1920. ==Lähteet== * === Viitteet === Luokka:Pearl-luokan risteilijät Luokka:Armstrongin valmistamat alukset
Pellikka

Pellikka on sukunimi, joka tulee Pekka-nimisten lempinimestä Pelli. "Pelli" on suomalaistunut versio Pelle-nimestä, joka on Pekka (Per) -nimen kansanomainen kutsumamuoto (lempinimi). Pellikka on muun muassa seuraavien suomalaisten henkilöiden sukunimi: * Anssi Pellikka (s. 1975), jalkapalloilija * Axel Sandin Pellikka (s. 2005), ruotsinsuomalainen jääkiekkoilija * Eetu Pellikka (s. 2000), jalkapalloilija * Jarmo Pellikka (1939–2005), työmarkkinajärjestöjohtaja * Joni Pellikka (s. 1985), striimaaja, YouTube- videoiden tekijä ja showpainija * Jussi Pellikka (s. 1975), jalkapalloilija ja valmentaja * Laura Pellikka (s. 1983), taidoka * Mico Pellikka, Edicti (s. 1998), laulaja, lauluntekijä ja muusikko * Olli Pellikka (1949–2016), toimittaja, teatteriohjaaja ja kulttuurivaikuttaja, Suomi-Irlanti-seuran toiminnanjohtaja * Petri Pellikka (s. 1965), maantieteilijä ja professori * Samu Pellikka (s. 1988), rock-kitaristi ja laulaja. ==Viitteet==
Orvieto

thumb|Orvieto oli aikoinaan etruskien kaupunki. Orvieto on kaupunki Ternin maakunnassa, Umbrian hallintoalueella Keski-Italiassa. Vuoden 2015 lopussa Orvieton asukasluku oli 20 630. == Historiaa == Kaupungin nimen taustalla ovat latinan sanat urbs vetus ’muinainen kaupunki’. Kaupunki on rakennettu jyrkkäseinämäisen tasaharjaisen kallion päälle. Orvieton muinaisia asukkaita olivat etruskit, joiden keskuspaikka se oli. == Talous == Orvieto on tunnettu viineistään, erityisesti valkoviinistä.Umbrian tuotteita: Viinintuotanto , UmbriaFi ==Lähteet== == Aiheesta muualla == Luokka:Umbrian kaupungit Luokka:Ternin maakunnan kunnat
Margariinihappo

Margariinihappo tai Heptadekaanihappo on tyydyttynyt rasvahappo. Yhdistettä esiintyy maitorasvassa ja kasvirasvassa pieninä pitoisuuksina (< 0,5 %) sekä syntyy myös märehtimisprosessissa. Heptadekaanihapon suoloja ja estereitä kutsutaan heptadekanaateiksi. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Lähteet == == Aiheesta muualla == *PubChem: Margaric acid *Human Metabolome Database: Heptadecanoic acid *ChemBlink: Heptadecanoic acid *Dr. Duke's Phytochemical and Ethnobotanical Databases: Margaric acid *Pherobase: Floral Compound - margaric acid *Pherobase: Semiochemical - margaric acid Luokka:Rasvahapot zh:十九酸
Silvio Pellico

Silvio Pellico (1789-1854) oli italialainen kirjailija, joka kirjoitti kirjan Vankeuteni ajastaan vankina Špilberkin linnassa, jonne hän joutui koska toimitti vapaamielistä lehteä Il Conciliatore. ==Teokset== * Vankeuteni (Le mie prigioni 1833). Suom. Hjalmar F. Palmén. Edlund, 1884. * Francesca da Rimini (1818). * Kuuromykkä poika. Tekijä: Silvio Pellico. Kuuluu teokseen: Lapsi maailmankirjallisuudessa. Toimittanut Ilmari Havu. Kirjokansi, 1946. == Aiheesta muualla == * Vapaasti ladattavia Silvio Pellicon e-kirjoja Project Gutenbergiltä ja Projekti Lönnrotilta. ==Lähteet== Luokka:Italialaiset kirjailijat Luokka:Italialaiset toimittajat Luokka:Vuonna 1789 syntyneet Luokka:Vuonna 1854 kuolleet
Vääntöjousi

Vääntöjousi on tyypillinen jousityyppi. Vääntöjousia ovat esimerkiksi pyykkipoikien jouset. Vääntöjousen etuna on sen vähäinen tilantarve. Jouset tehdään yleensä teräksestä. Autojen eturenkaiden pyöräntuennassa käytetty kallistuksenvakain (tanko, joka kulkee toiselta sivulta toiselle sivulle) on käytännössä vääntöjousi. Tangon tarkoitus on vastustaa vain toisen puolen renkaan pystysuoraa liikettä, eli kallistelua. Luokka:Jouset
Paul Nipkow

Paul Nipkow (22. elokuuta 1860 – 24. elokuuta 1940) oli saksalainen insinööri, joka on keksinyt television alkumuodon Nipkowin levyn.Inventors, About.com Hän sai sille patentin, mutta levy kuitenkin hylättiin jo television historian alkuvaiheissa.Patentti nro 30105 == Katso myös == * John Logie Baird == Lähteet == Luokka:Saksalaiset insinöörit Luokka:Saksalaiset keksijät Luokka:Televisioon liittyvät artikkelit Luokka:Vuonna 1860 syntyneet Luokka:Vuonna 1940 kuolleet
Nimrud (tulivuori)

Nimrud eli Nemrut () on sammunut tulivuori Turkissa Bitlisin maakunnassa Araratin ylängöllä. Se on 2 950 m korkea. Kraatterin ja siinä olevan järven leveys on 8 km. Otavan iso tietosanakirja 6, p 415 ==Lähteet== == Aiheesta muualla == Luokka:Turkin tulivuoret Luokka:Turkin vuoret Luokka:Bitlisin maakunta
HMS Blenheim (1890)

HMS Blenheim oli Britannian kuninkaallisen laivaston vuonna 1894 palvelukseenotettu Blake-luokan ensimmäisen luokan (panssarikansi)risteilijä. == Valmistus == Alus tilattiin vuonna 1888 Thames Ironworks and Shipbuilding Companyltä Lontoosta osana vuosien 1887-1888 laivasto-ohjelmaa ja sen köli laskettiin 25. marraskuuta 1888 telakkanumerolla 80H. Alus laskettiin vesille 5. heinäkuuta 1890 ja se valmistui 26. toukokuuta 1894.Gardiner, Robert 1860-1905 s. 66 == Palvelus == Alus sijoitettiin toukokuussa 1906 hävittäjien emälaivaksi. Se myytiin 13. heinäkuuta 1926 romutettavaksi Wardille Pembroke Dockiin.Lyon, David & Winfield, Rif s. 269 ==Lähteet== * * === Viitteet === Luokka:Blake-luokan risteilijät Luokka:Yhdistyneen kuningaskunnan ensimmäisen maailmansodan risteilijät
HMS Blake (1889)

HMS Blake oli Britannian kuninkaallisen laivaston vuonna 1892 palvelukseenotettu Blake-luokan ensimmäisen luokan (panssarikansi)risteilijä. == Valmistus == Alus tilattiin 1888 vuosien 1887-1888 laivasto-ohjelmassa Chathamin telakalta, missä köli laskettiin heinäkuussa 1888. Alus laskettiin vesille 23. marraskuuta 1889 ja valmistui 2. helmikuuta 1892.Gardiner 2002 s. 66 == Palvelus == Alus sijoitettiin elokuussa 1907 hävittäjien emälaivaksi. Ensimmäisessä maailmansodassa se kuului Suureen laivastoon, jossa alus oli 2. ja 11. hävittäjälaivueiden emälaivana. Se myytiin 9. kesäkuuta 1922 Rees Llanelliin romutettavaksi.Lyon & Winfield 2004 s. 269 ==Lähteet== * * === Viitteet === Luokka:Blake-luokan risteilijät Luokka:Yhdistyneen kuningaskunnan ensimmäisen maailmansodan risteilijät Luokka:Chathamin telakan valmistamat alukset
Nimrud (täsmennyssivu)

Nimrud tai Nemrut tarkoittaa esimerkiksi: * Nimrud, rauniokaupunki Irakissa * Nimrud, tulivuori Turkissa * Nimrud eli Nemrut, vuori Turkissa ==Katso myös== *Nimrod (täsmennyssivu)
Pärspää

Pärspää () on kylä Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen koillisosassa Pärspäänjärven ja Laukaanlahden välisellä kannaksella 15 kilometriä Laukaansuusta luoteeseen. Vuonna 2010 kylässä oli 25 asukasta. Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä Lipovo. Ruotsalaisajan alussa vuosina 1618–1623 laaditussa verokirjassa esiintyy myös sen itämerensuomalainen nimi muodossa Perness Pää. Molemmat perustuvat lehmusta tarkoittaviin sanoihin (ven. lipa ja ims. pärnä). On mahdollista, että Kurkolanniemeä on aikaisemmin kutsuttu Pärspääksi. Vuonna 1848 Pärspäässä asui 197 inkerikkoa ja 49 inkerinsuomalaista. Kylän talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 kylässä 44 taloa ja 322 asukasta . Pärspään suomalaissukuja olivat Jussila, Kipatsa ja Mikkola. Suomalaiset kuuluivat Kosemkinan luterilaiseen ja inkerikot aluksi Haavikon ja vuodesta 1874 lähtien Joenperän ortodoksiseen seurakuntaan. Kylässä oli vanha tsasouna ja hautausmaa. Sieltä on löydetty myös inkeroisten muinainen tasamaakalmisto. Vuonna 1899 Pärspää kuului kyläkuntana Narvusin volostiin. Sen 488 asukasta olivat väestönlaskennan mukaan kaikki suomalaisia. Läsnä olleista 476 henkilöstä luterilaisia oli vain 54. Neuvostoaikana Pärspää muodosti aluksi oman kyläneuvoston. Vuonna 1928 se liitettiin Kurkulan ja vuonna 1939 Joenperän kyläneuvostoon. Vuonna 1928 kylässä oli 594 ja vuonna 1958 61 asukasta. Nykyään Pärspää on vain muutaman vakituisen asukkaan kylä, mutta kesäasukkaiden saapuessa sen väkiluku nousee monikertaiseksi. Ainakin vielä 1990-luvulla siellä asui myös muutamia inkeroisen kieltä taitavia vanhuksia. Kylässä toimii yksityinen maatila. Palveluihin kuuluu kauppa-auto. ==Lähteet== Luokka:Kosemkinan kylät Luokka:Jaaman piiri
Vetojousi

Vetojousi on eräs jousityyppi, jota voi venyttää. Jousen molemmissa päissä on taivutus, jonka avulla vetojousi voidaan asentaa esimerkiksi tappeihin. Siten muodostuu voima, joka pyrkii vetämään tappeja toisiaan kohti. Vetojouset tehdään yleensä teräksestä. Vetojousi voidaan valmistaa myös siten, että siinä on sisäistä jännitystä, jonka takia se ei riittävän pienellä voimalla muuta mittojaan lainkaan. Luokka:Jouset sv:Fjäder (teknik)
Myttäälä

Myttäälä on valtion entinen virkatalo Pälkäneellä. Siinä toimi vuosina 1927–2005 Maa- ja elintarviketalouden tutkimuskeskuksen Hämeen tutkimusasema.Otavan iso tietosanakirja 6, p 415 Tila mainitaan historiassa ensi kerran vuonna 1462. Siitä tuli säteri 1610, virkatalo 1683. Blåfieldin suvulla se oli vuokralla 1828–1921, ja sen jälkeen tutkimusasemana. Se pinta- ala on 208 ha. Virkatalon puinen päärakennus on vuodelta 1887 (vanhan tiedon mukaan 1857), ja sen on suunnitellut arkkitehti Arwid Sirén. Se muutettiin Jussi Paatelan 1928 laatimien suunnitelmien mukaan empiretyyliseksi ja korotettiin kaksikerroksiseksi. Taloon liittyy puutarha ja puisto. Rakennus on restauroitu ja peruskorjattu 2000-luvulla.Alkuperäinen rakennusvuosi Arkkitehtitoimisto Seija Hirvikallion selvityksen mukaan on 1887 Arkkitehtitoimisto Seija Hirvikallio , Referenssit Muita rakennuksia ovat mm. vanha työväen asuinrakennus, navetta, paja ja kaksi muuta asuinrakennusta sekä vanha huvilarakennus Mallasveden rannassa. ==Lähteet== Luokka:Pälkäne Luokka:Suomen virka-asunnot
J. W. Miesmaa

Johan Wilhelm Miesmaa (sukunimi aik. Messman; 22. kesäkuuta 1859 Oulu – 23. lokakuuta 1917 Helsinki) oli suomalainen toimittaja ja kirjallisuuden suomentaja.Ylioppilasmatrikkeli 1853–1899 Miesmaan vanhemmat olivat oululainen kauppias ja laivanvarustaja Karl Henrik Messman (1805–1882) ja Anna Maria Bonteck (k. 1864).Yrjö Kotivuori, Ylioppilasmatrikkeli 1640–1852: Karl Henrik Messman. Verkkojulkaisu 2005 . Luettu 25.10.2017. Hän pääsi ylioppilaaksi Oulun ruotsalaisesta lyseosta 1880 ja valmistui Helsingin yliopistosta filosofian kandidaatiksi 1884 ja filosofian maisteriksi 1886. Miesmaa oli Uusi Suometar-lehdessä aluksi toimittajana ja sitten toimitussihteerinä 1881–1911. Miesmaa oli naimisissa vuodesta 1888 Ellen Sigrid Törnuddin kanssa. == Teoksia == * Ida Aalbergin muisto. Karisto 1915 * Vuosien varrelta. WSOY 1916 == Suomennoksia == * Fitzgerald Molloy : Venäjän hovista : kertoelmia 1700-luvulta. Trjö Weilin, Helsinki 1909 * Maurice Leblanc : Varjon merkki : Arsène Lupin'in muistelmia. Kirja, Helsinki 1915 * Léon de Tinseau : Ylimys työ-orjana : romaani. Suomalaisen Kirjallisuuden Seuran kirjapaino, Helsinki 1920 == Lähteet == * Luokka:Suomalaiset toimittajat Luokka:Suomentajat Luokka:Vuonna 1859 syntyneet Luokka:Vuonna 1917 kuolleet
Muurisyöpä

Muurisyöpä tarkoittaa muurin pinnan kemiallista ja kiteytymisprosessissa tapahtuvaa rapautumista. Se johtuu muurin pintaan kiteytyvistä vesiliukoisista suoloista.Otavan iso tietosanakirja 6, p 139 ==Lähteet== Luokka:Rakentaminen Luokka:Muurit
Kurkula

Kurkula () on taajama Leningradin alueen Jaaman piirin Laukaansuun kunnassa Venäjällä. Se sijaitsee Kurkolanniemen kärjessä 19 kilometriä Laukaansuusta luoteeseen. Vuonna 2010 taajamassa oli 44 asukasta. Ivangorodin Petrovskin pogostaan kuulunut kylä mainitaan ensimmäisen kerran Novgorodin Šelonin viidenneksen verokirjassa vuonna 1571 nimellä Kurgova Gora. Ruotsalaismiehityksen aikana se esiintyy muodoissa Korkÿla, Korkÿlla, Kurckulla, Kurkulla ja Kurkukÿla ja vuosina 1618–1623 laaditussa maakirjassa nimellä Kurgura. Kurkulan vieressä sijaitsi Mustolan kylä, joka myöhemmin tunnettiin Rozalvinon tai Rozorvinon kartanona. Vuonna 1848 Kurkulassa asui 130 inkerinsuomalaista ja 31 inkerikkoa. Vuonna 1862 kylässä oli 38 taloa ja 229 asukasta. Sen talonpojat olivat 1860-luvulle saakka kartanonomistajan maaorjia . Suomalaiset kuuluivat Kosemkinan luterilaiseen ja inkerikot aluksi Haavikon ja vuodesta 1874 lähtien Joenperän ortodoksiseen seurakuntaan. Kurkulan suomalaissukuja olivat Juhkonen, Kannikkainen, Lehtola, Luotonen, Orpana, Rampanen, Saija, Saunanen, Seppänen, Sykkä ja Venna. Vuonna 1899 kylä kuului Jaaman kihlakunnan Narvusin volostiin. Sen 364 asukkaasta oli väestönlaskennan mukaan suomalaisia 346 ja ”sekoittuneita” 18. Läsnä olleista 353 henkilöstä luterilaisia oli 296. Venäjän vallankumouksen jälkeen Kurkula toimi kyläneuvostoalueen keskuksena. Se kuului aluksi Narvusin volostiin sekä vuodesta 1927 lähtien Kattilan ja vuodesta 1931 Jaaman piiriin. Vuosina 1931–1939 Kurkulalla oli aluksi kansallisen suomalaisen ja sittemmin inkeroisen kyläneuvoston status. Siihen kuuluivat myös Kaipaala, Pärspää ja Vena . Kyläneuvostoalueella asui 903 suomalaista, 618 muihin vähemmistöihin kuuluvaa ja 38 venäläistä. Kurkulan kyläneuvosto lakkautettiin vuonna 1939 ja kylä liitettiin Konnun kyläneuvostoon. Vuonna 1928 kylässä oli 465 ja vuonna 1958 247 asukasta. Kurkulan pääelinkeino oli aikaisemmin kalastus. Lähiseudun kalansaaliit jalostettiin kylän omassa kalatehtaassa. Kurkulassa oli vuonna 1895 rakennettu luterilainen rukoushuone, joka suljettiin 1930-luvulla. Ennen toista maailmansotaa seudulle rakennettiin puna-armeijan tukikohta, jonne johti rautatie Laukaansuusta. Tukikohta hävitettiin saksalaisten lähestyessä Leningradia. Niemen ympäri kulkeva panssarivaunuja varten tehty mukulakivitie on yhä käytössä. Kurkulassa oli vuosina 1942–1944 suomalaisen 44. ilmavalvontakomppanian valvonta-asema. Entisen Kurkulan kylän paikalla on nykyään vain muutamia talousrakennuksia. Asutus on keskittynyt Pärspäänjärven luoteisrannalle sekä järven Suomenlahteen yhdistävän kanavan eli Retškan (ven. Lipovka) varrelle. Taajama koostuu omakotitaloista. Sitä ympäröivät Kurkolanniemen rauhoitusalue ja sotilasalue. Palveluihin kuuluu kauppa. Kurkulasta on linja-autoyhteys Laukaansuuhun ja Jaamaan. ==Lähteet== ==Kirjallisuutta== * Luokka:Kosemkinan kylät Luokka:Jaaman piiri
Peter Munch

Peter Munch tarkoittaa seuraavia: *Peter Andreas Munch (1810-1863) norjalainen historioitsija ja kielitieteilijä *Peter Rochegune Munch (1870-1948) tanskalainen historioitsija ja poliitikko
Buzzador

Buzzador on pohjoismainen yritys, joka toimii Word of Mouth-markkinoinnin ja sosiaalisessa mediassa tapahtuvan markkinoinnin parissa. Buzzadorin perustettiin vuonna 2005 Ruotsissa, ja se laajensi laajensi toimintaansa vuonna 2007 Norjaan, Tanskaan ja Suomeen. Yhtiön toiminta suusta suuhun markkinoinnissa perustuu vapaaehtoisiin yhtiön palveluun rekisteröityneisiin käyttäjiin, joille lähetetään ilmaisia tuotenäytteitä. Käyttäjien on raportoitava kampanjasta, sekä kerrottava tuotteesta tuttavilleen. Käyttäjät valikoidaan heidän luovuttamiensa tietojen perusteella. Suurin osa käyttäjistä on naisia. Vuonna 2008 vapaaehtoisia käyttäjiä oli Pohjoismaissa yhteensä noin 70 000. Asiakkaita ovat esimerkiksi Kraft, Nestlé, Coca-Cola, Cloetta-Fazer, Unilever, Nivea ja Leaf. Buzzador on amerikkalaisen Word of Mouth –markkinointiin erikoistuneen järjestön WOMMA:n jäsen. Yhtiön Suomen liikevaihto oli vuonna 2011 noin 129 000 euroa ja tilikauden tulos oli tappiollinen. == Buzzador maailmalla == Buzzador toimii neljässä eri maassa: * , Buzzador Oy * , Buzzador AB * , Buzzador AS * , Buzzador == Lähteet == == Aiheesta muualla== *Buzzador.fi *Buzzador LinkedIn Luokka:Ruotsalaiset yritykset
Väinö Paasikangas

Kaarlo Väinö Paasikangas (sukunimi aik. Mohell; 8. syyskuuta 1884 Mouhijärvi – 17. huhtikuuta 1932 Oulu) oli suomalainen toimittaja ja runoilija.Väinö Paasikangas, Aamulehti, 18.04.1932, nro 105, s. 2, Kansalliskirjaston digitaaliset aineistot Paasikangas valmistui Tampereen kauppakoulusta vuonna 1906 ja meni töihin Aamulehteen. Hän oli tuolloin myös Suomalaisen puolueen piirisihteeri Hämeen läänin pohjoisessa vaalipiirissä. Paasikangas oli Raahen Sanomien päätoimittaja vuosina 1908–1916. Vuodesta 1917 hän työskenteli oululaisessa Kaiku-lehdessä, vuosina 1919–1923 sen päätoimittajana ja sen jälkeen toisena toimittajana. Hän oli muun muassa Oulun kokoomuksen ja Pohjois-Suomen Sanomalehtimiesyhdistyksen sihteeri. Hän osallistui sisällissotaan 1918 valkoisten riveissä. == Teoksia == * Runoja. Väinämöisen kirjakauppa, Tampere 1909 == Lähteet == * * Kuolleita (maksullinen artikkeli) Helsingin Sanomat 18.4.1932, HS Aikakone. Viitattu 20.4.2018. == Viitteet == Luokka:Suomalaiset runoilijat Luokka:Suomalaiset päätoimittajat Luokka:Suomen sisällissodan valkoiset Luokka:Vuonna 1884 syntyneet Luokka:Vuonna 1932 kuolleet
Peter Rochegune Munch

Peter Rochegune Munch (1870–1948) oli tanskalainen historioitsija ja poliitikko. Munch oli Tanskan sisäministeri 1909–1910, puolustusministeri 1913–1920 ja ulkoministeri 1929–1940. Hän oli Radikale Venstren johtaja. Otavan iso tietosanakirja 6, p 75 Hän kirjoitti kirjan Dansk politik under krig och besaettelse 1939-1945. == Lähteet == Luokka:Tanskan puolueiden puheenjohtajat Luokka:Tanskan ulkoministerit Luokka:Tanskan puolustusministerit Luokka:Tanskalaiset historioitsijat Luokka:Tanskan sisäministerit Luokka:Vuonna 1870 syntyneet Luokka:Vuonna 1948 kuolleet
Ossian Suvanto

Otto Ossian Hemming Suvanto (sukunimi aik. Lillberg; 2. syyskuuta 1885 Sauvo – 26. syyskuuta 1975) oli suomalainen kirjailija.Suomen Kirjailijat 1809–1916, Suvanto, Otto Ossian Hemming, sivu 739, toimittanut Maija Hirvonen, Suomalaisen Kirjallisuuden Seuran toimituksia 570, Helsinki 1993 Suvanto toimi kiertävänä raittiuspuhujana. Ammatiltaan hän oli kotiteollisuustuotteiden kauppias Turussa. Suvannon vanhemmat olivat vuokraviljelijä Otto Hjalmar Lillberg ja Kustava Vilhelmina Wahlroos. Suvannon puoliso oli Julia Alina (o.s. Jakobsson) vuodesta 1920. == Teoksia == * Kovan koulun käynyt : kuvauksia kansan elämästä. Tekijä, Turku 1915 == Lähteet == * === Viitteet === Luokka:Suomalaiset kirjailijat Luokka:Vuonna 1885 syntyneet Luokka:Vuonna 1975 kuolleet
Peter Andreas Munch

Peter Andreas Munch (15. joulukuuta 1810 Oslo – 25. toukokuuta 1863 Rooma) oli norjalainen historioitsija ja kielitieteilijä. Hän oli Oslon yliopiston professori vuodesta 1841 ja johti valtionarkistoa vuosina 1861–1863. Hän julkaisi kahdeksanosaisen Det norske Folks Historie (1852–1863), joka päättyi vuoteen 1397.Otavan iso tietosanakirja 6, p 75 Peter Munch harrasti rotuoppeja ja piti toisia kansoja arvokkaampina kuin toisia. Suomalaisia Peter Munch halveksi. Hän esimerkiksi tarkasteli Kalevalaa ja väitti, ettei se todista suomalaisesta kulttuurista. Munch piti mahdottomana Suomen itsenäistymistä, johtuen Suomen strategisesti avoimista rajoista sekä suomalaisten sivistyskyvystä, jota hän ei pitänyt korkeana.L. A. Puntila: Suomen ruotsalaisuuden liikkeen synty : aatehistoriallinen tutkimus, Otava, 1944, sivut 55-60 Samantapaisia ajatuksia levittivät Ruotsissa August Sohlman ja Suomessa Axel Olof Freudenthal. Peter Munch väitti Suomen kansallisuusoloja käsittelevässä artikkelissaan Om Finlands Nationalitet og dens Forhold til den svenske vuodelta 1855, että suomalaiset ja unkarilaiset poikkeavat ympäröivistä slaaveista ja germaanisista kansoista siten, että näitten kansojen täytyy muodostaa oma rotunsa L. A. Puntila: Suomen ruotsalaisuuden liikkeen synty : aatehistoriallinen tutkimus, Otava, 1944, sivut 56. Tästä hän tekee omat johtopäätöksensä, jotka liittyvät 1800-luvun eurooppalaiseen rasismiin ja sen kannattajiin, joita olivat esimerkiksi Arthur de Gobineau ja Houston Stewart Chamberlain. Peter Munch oli taidemaalari Edvard Munchin setä. ==Katso myös== * Munchs gate ==Lähteet== == Aiheesta muualla == Luokka:Norjalaiset historioitsijat Luokka:Oslon yliopiston professorit Luokka:Vuonna 1810 syntyneet Luokka:Vuonna 1863 kuolleet
Harri Moora

Harri Moora, aiemmin Harry Mora (2. maaliskuuta 1900 Ehaveren kylä, Kuremaa – 2. toukokuuta 1968 Tallinna) oli virolainen arkeologi.Otavan Iso tietosanakirja 6, s. 15. Moora oli Tarton yliopiston professori 1938–1941, opetusministerin avustaja 1940, ja työskenteli vuodesta 1944 Neuvosto-Viron tiedeakatemian historian instituutissa tutkijana tutkimusalanaan Baltian esihistoria.Facta 2001, WSOY 1981, 11. osa, palsta 468. == Lähteet == Luokka:Tarton yliopiston professorit Luokka:Virolaiset professorit Luokka:Virolaiset arkeologit Luokka:Vuonna 1900 syntyneet Luokka:Vuonna 1968 kuolleet
Kalle Paronen

Kalle Paavali Paronen (24. tammikuuta 1888 Ruovesi – 16. marraskuuta 1963 Warrenton, Clatsopin piirikunta, Oregon, Yhdysvallat) oli suomalainen näytelmäkirjailija.Paronen, Kalle Paavali, Suomen kirjailijat 1809-1916, sivu 572, toimittanut Maija Hirvonen, Suomalaisen Kirjallisuuden Seuran Toimituksia 570, Tampere 1993 Paronen oli maatyöläinen ja hän oli Suomessa Ruoveden työväenyhdistys Tulevaisuuden jäsen. Paronen muutti Yhdysvaltoihin vuonna 1910 ja asettui asumaan siellä Oregonin osavaltion Clatsopin piirikuntaan. Parosen vanhemmat olivat torppari (myöhemmin talollinen) Herman Iisakinpoika Paronen ja Elviina Mannintytär. Hänen puolisona oli Emmi Matilda (o.s. Nurminen). Kansanedustaja E. J. Paronen oli Kalle Parosen veli. == Teoksia == * Totuus voittoon : kuvauksia vuosisadan vaihteella : kolmessa näytöksessä. Tekijä, Tampere 1907 == Lähteet == * === Viitteet === Luokka:Suomalaiset näytelmäkirjailijat Luokka:Suomen Sosialidemokraattisen Puolueen jäsenet Luokka:Amerikansuomalaiset henkilöt Luokka:Vuonna 1888 syntyneet Luokka:Vuonna 1963 kuolleet
Juhani Petäjä

Juhani Aadolf Petäjä (synt. Petelius, 6. maaliskuuta 1888 Luumäki - 22. helmikuuta 1952 Vaasa) oli suomalainen kirjailija ja kansakoulunopettaja. Petäjä valmistui Sortavalan seminaarista ja työskenteli opettajana vuoteen 1929, jolloin hänet valittiin Vaasan kansakouluntarkastajaksi. Petäjä jäi virastaan eläkkeelle vuonna 1951. Juhani Petäjän poika oli arkkitehti Keijo Petäjä. == Teoksia == * Rakkaus ja synti. WSOY 1912 == Lähteet == * === Viitteet === Luokka:Suomalaiset kirjailijat Luokka:Suomalaiset opettajat Luokka:Vuonna 1888 syntyneet Luokka:Vuonna 1952 kuolleet
Matthias Pier

Matthias Pier (22. heinäkuuta 1882 Nackenheim, Saksa – 12. syyskuuta 1965 Heidelberg, Länsi-Saksa) oli saksalainen kemisti. Pier kehitti painesynteesejä, muun muassa metanolisynteesin ja hiilen painehydrauksen (Bergiuksen menetelmä), teolliseen mittaan.Otavan Iso tietosanakirja 6, p. 1203 ==Lähteet== Luokka:Saksalaiset kemistit Luokka:Vuonna 1882 syntyneet Luokka:Vuonna 1965 kuolleet